GO BEREKA ka tsela e e feteletseng go ka dira gore motho a gatelelwe mo maikutlong, mme go gatelelwa mo maikutlong go ka baka mathata a botsogo, a ka dinako tse dingwe a ka felelang ka loso. Mo dinageng tse dintsi, malapa a kgaoganngwa ke tlhalo. Go tshwenyega thata ka dithoto ke gone mo gantsi go bakang matlhotlhapelo a a ntseng jalo. Go na le gore motho yo o ratang go kokoanya dithoto a itumelele se a nang le sone, o ka iphitlhela a nnela go batla dithoto tse di oketsegileng go sa kgathalesege gore seo se mo ama jang. Buka nngwe e e nayang batho dikgakololo ya re: “Go rata go gaisana le batho ba bangwe ke selo se se tlwaelegileng thata, le fa motho yoo yo go gaisanwang le ene a bereketse ruri e bile a le gaufi le go ema pelo a sa ntse a le mmotlana.”